Sem hluti af stöðugleikaframlagi mun Glitnir afsala öllu hlutafé ISB Holding ehf. , sem er eigandi 95% hlutafjár Íslandsbanka hf. , til stjórnvalda . Eigið fé Íslandsbanka nam um 185 milljörðum króna í lok júní 2015 . Þetta kemur fram í breyttum tillögum hóps kröfuhafa Glitnis vegna stöðugleikaframlags til ríkisins . Síðan þær komu fram hefur slitastjórn Glitnis úfært tillögurnar frekar með stuðningi kröfuhafa . Þær breytingar sem í þeim felast eru helstar eftirfarandi : Sem hluti af stöðugleikaframlagi mun Glitnir afsala öllu hlutafé ISB Holding ehf. , sem er eigandi 95% hlutafjár Íslandsbanka hf. , til stjórnvalda . Eigið fé Íslandsbanka nam um 185 ma.kr. í lok júní 2015 . Vegna þessarar breytingar falla eftirfarandi þættir í fyrri tillögum kröfuhafa Glitnis niður : Afkomuskiptasamningur um arðsemi hlutafjár Íslandsbanka ; Skilyrt skuldabréf að fjárhæð 119 ma.kr. ; Arðgreiðsla Íslandsbanka í erlendum gjaldeyri að fjárhæð 16 ma.kr. til Glitnis og aðrar fyrirhugaðar arðgreiðslur . Framangreindar aðgerðir eru háðar sömu forsendum og komu fram í tillögum aðila 8. júní 2015 , meðal annars um undanþágu frá lögum nr. 87 / 1992 , um gjaldeyrismál , sem heimila Glitni að ljúka slitameðferð þannig að ekki komi til greiðslu stöðugleikaskatts , að því er segir á vef fjármálaráðuneytisins . Þetta er í samræmi við samþykkt meirihluta kröfuhafa Glitnis á fundi þann 8. september . Þá var einnig samþykkt að stofna skaðleysissjóð . Sá sjóður er stofnaður til þess að tryggja að þeir sem hafa stýrt þortabúinu , slitastjórn og aðrir starfsmenn , verði ekki gerðir persónulega ábyrgir fyrir þeim ákvörðunum sem teknar voru á meðan slitameðferð stóð yfir .